Preston Braidenbecker

**Preston William Braidenbecker** var en avalonsk svindler og greve av Blarwen Cross. Han var gift med Cassandra Jewell fra tredjestanden, som han fikk ikke mer enn tre barn med: alle sønner. Med det grunnla han huset Braidenbecker.

## ***Biografi***

### **Tidlig liv**

Preston kom fra små kår i en av Derrys forsteder. Moren hans var en tjener hos guvernøren av Derry, og ble etter hvert hans elsker også. Hun ble gravid med Prestons bror mens han var rundt ti år. Med morens penger, kjøpte han noen leker som han ønsket å gi den vordende lillebroren sin. Hun døde imidlertid ved nedkomsten ni måneder senere, og guvernøren sørget for at kroppen hennes ble dumpet på et ukjent sted. Preston prøvde å ta seg av broren så godt han kunne, men han ble snart tvunget til å forlate Derry, og etterlot broren i armene hos en munkeorden.

Preston tok seg arbeid på en gård langt fra Derry. Bonden var en gammel enkemann med for mange munner å mette, og så i Preston en mulighet å skaffe til veie litt kjøtt. Barna hans ble instruert om ta seg godt av Preston, og knappe to måneder etter han ble tatt imot prøvde familien å drepe ham. Han var blitt gitt en plass i våningshusets kjeller, og barna snek seg ned der med kniver løftet. Han våknet av at de kranglet hvem som skulle gi ham det første støtet, og en kamp brøt løs. Midt i basketaket sendte han en bølge av mørke mot dem. For noen øyeblikk var de blinde og døve, og Preston benyttet anledningen til å ta ljåen som hang på veggen og skjære dem over halsen. Bonden selv sov dypt i andre etasje, og Preston tok den største av barnas kniv. Han trengte seg inn på soverommet og stakk den dypt inn i halsen på bonden.

### **Storsvindler og adelsmann**

Etter hendelsene på gården forsvant Preston fra overflaten, og dukket først opp igjen i en rettssak mellom ham og en kremmer fra Rockson. Kremmeren ble svindlet for et stort beløp, og Preston hadde benektet alt selv da hun tok ham på fersken. Preston klarte allikevel å svindle seg ut av rettssaken. Dommer Harrington var hadde en gjeld han ikke hadde fått betalt, men Preston hadde ordnet med et beløp som ville dekke det. Rettssaken falt i Prestons favør, og kremmeren ble satt til å betale for utgiftene rettssaken hadde kostet.

Preston ble imidlertid gitt en advarsel om at han ikke kunne beskyttes fra andre dommere, og kremmeren var ute etter ham. Preston takket for seg, og forlot Rockson. Han hadde blitt en kjent svindler, men han klarte alltid å innynde seg hos adelsmenn og ha et slag kort med dem. Han klarte på et tidspunkt å vinne over flere landområder, men måtte gå langs veiene. Han lot dem alltid ha hestene – de kunne selge dem for noen skarve mynter – men ble på et tidspunkt møtt av en kremmer. Hun tilbød ham skyss, og det tok ikke lang tid før han forsto hvor sto feil han hadde begått. Det var ingen andre enn kremmeren fra Rockson. Hun endte allikevel med å gi ham et tilbud: han var en storsvindler, og hun en handelskvinne. Hun hadde eksotiske og sjeldne varer, og da kunne disse settes på spill – og dermed høyne gevinsten i en svindel.

Det tok seks år, men i 3558 hadde de fått dommer Harrington til å godkjenne et nytt landområde som Blarwen Cross under huset Braidenbecker. De hadde tjent landområdene med å kjøpe opp gjelden til de bankerotte adelsmennene, og nå ønsket de å bli adlet. Dommeren godkjente det, og med marki Amos av West Lunden på laget ble det godkjent. Gjennom denne tiden hadde Preston og kremmeren Cassandra utviklet følelser for hverandre og blitt gifte, og hadde et trillingsett med sønner.

### **Senere liv**

Preston ledet et elleve år langt styre over Blarwen Cross sammen med sin hustru. De hadde båret frem tre sønner, som alle var notoriske kriminelle mesterhjerner. De hadde fulgt i foreldrenes fotspor, og brukte deres rikdommer til å svindle seg en langt større pris. To av sønnene ble gifte med intet mindre enn markiser fra sør, og sikret seg landområder og rikdommer der. Den siste innledet et polygamt forhold med to kvinner, og de ble en kontroversiell trio blant sosieteten.

Preston kunne imidlertid ikke brydd seg mindre: han hadde et godt liv, langt fra da han startet ut som en gutt i rennesteinen i Derry. Han og Cassandra var lykkelige sammen, og sorgen var derfor stor da Cassandra døde av et hjerneslag grunnet et økende alkoholforbruk. Preston sørget over henne resten av livet sitt, og døde som en miserabel og ulykkelig mann – men omringet av folk som elsket ham.

## ***Trivia***

1. *Preston* kommer fra et engelsk etternavn som er avledet av "presteby" (*preost* og *tun*)
2. *William* har rot i det germanske*Willahelm*, oger antatt å være satt sammen av elementene *wil*"vilje" og *helm*"hjelm".
3. *Braidenbecker* er et navn som er sammensatt av navnelementene *Braiden* "laks" og *Becker*"baker".